Eba le Tumelo go Modimo
Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
O ka rata go bala sehlogo se ka leleme lefe? %%
Steve *: “Ga se ka ka ka nagana gore Jodi o be a ka tsoga a dirile bohlotlolo. Ke ile ka se sa hlwa ke mmota ka mo go feletšego. Ga ke kgone go hlalosa kamoo ke ilego ka thatafalelwa ke go mo lebalela ka gona.”
Jodi: “Ke kwešiša lebaka leo ka lona Steve a bego a se sa mpota. Go ntšere nywaga e mentši go bontšha gore ke be ke itshola e le ka kgonthe.”
Ge e ba wena le molekane wa gago le katanela go phološa lapa la lena ka morago ga bothata bjo bogolo bjo bjalo ka bohlotlolo, go molaleng gore le lebane le tlhohlo e kgolo. Go ka ba thata kudu dikgweding tše mmalwa ka morago ga go tseba taba ye. Eupša le ka atlega! Le ka tsošološa go botana bjang? Bohlale bjo bo hwetšwago ka Beibeleng bo ka thuša. Ela hloko mehlala e latelago e mene.
2 Šomang Mmogo.
3 Dira Gore Mekgwa ya Kgale e Tšeelwe Legato ke e Mefsa.
O ka swanelwa ke go tšea nako e itšego o botša molekane wa gago selo se sengwe le se sengwe mabapi le dilo tšeo o hlwelego o di dira. Mi Young, yo go boletšwego ka yena pejana, o re: “Chul Soo o ile a kgonthišetša gore o mpotša selo se sengwe le se sengwe seo se diregilego letšatšing, gaešita le dilo tše sego bohlokwa gakaalo, ka maiteko a go mpontšha gore o be a sa ute selo.”
LEKA MOKGWA WO: Botšišanang gore ke ditiro dife tšeo di ka thušago go tsošološa go botana ga lena. Dirang lelokelelo la tšona gomme le di diriše. Le gona, lenaneong la lena le tsenye le mediro yeo le ka e dirago mmogo.
Ge le ikwa le sa kgonthišega, gopolang se: Modimo ke Mothomi wa thulaganyo ya lenyalo. (Mateo 19:4-6) Ka baka leo, ka thušo ya gagwe, le ka dira gore lenyalo la lena le atlege. Banyalani ka moka bao go boletšwego ka bona ka mo godimo ba ile ba diriša keletšo e bohlale ya Beibele gomme ba ile ba kgona go phološa manyalo a bona.
^ ser. 17 Ge e ba go ka tšea nako e itšego go se ikgokaganye le yena go sa kgonege (bjalo ka mošomong), gona o swanetše go kopana le yena feela ge o gapeletšega. Dirišana le motho yoo pele ga batho ba bangwe e bile molekane wa gago a tseba.
Ke ile ka bontšha lerato bjang ka ditsela tše dinyenyane ge nna le molekane wa ka re be re sa le lefereyong, gona nka dira seo bjang gape?
Ithute ka mo go Oketšegilego
Lenyalo le tiišwa ke’ng? Le fokodišwa ke’ng? O ka matlafatša bjang tlemo ya gago?
BEIBELE E RE RUTA ENG?
Lapa la Gago le ka Thaba
Lerato leo Jesu a le bontšhitšego ke mohlala woo banna, basadi, batswadi le bana ba ka o ekišago. Re ithuta’ng go yena?